मुंगेर मे प्रदर्शन का नेतृत्व भारतीय कम्यूनिस्ट पार्टी के राज्य सचिव सत्य नारायण सिंह ने किया। प्रदर्शनकारियों को संबोधित करते हुए कहा कि बिहार सरकार किसानो,मजदूरो के साथ क्रूर व्यवहार कर रही है। सरकार ना तो किसानो की पैदावार को खरीद रही है और ना ही कर्ज़ माफ कर रही है। बेरोजगार,नौजवान रोजगार के लिए राज्य से पलायन कर रहे है। कानून व्यवस्था बस नाम मात्र बनके रह गया है। बढ़ते अपराध ने लोगो का जीना मुश्किल कर दिया है। महिलाएं और बच्चियां भी अब सुरक्षित नहीं है। गरीबी-भूखमरी आए दिन बढ़ती ही जा रही है।